МОУ «СОШ» п. Аджером  

Эжва весьтын кодзувъяс…

Уджсö дасьтiс: Коюшева Варвара 
Аджером шöр школаын
 7-öд класса велöдчысь. 
Веськöдлысьыс: Каракчиева Зинаида Ивановна,
 коми кыв да литература велöдысь. 

2015 во.
Юриндалысь. 
1.	Коми гижысьяс дасьöсь дорйыны Родина. 
2.	«Югыд кодзув петав, петав..»
(Миян районса гижысь – фронтовикъяс). 
•	Вавилин Иван Михайлович
              /Баярса Иван/  
•	Изъюров Иван Васильевич
(Изъюр Иван)
•	Ширяев Владимир Архипович
(В, Архипов, В, Трофимов)Владимир  
•	Габов Александр Григорьевич
/ Гриш Саш /  
•	Габов Иван Николаевич
(Иван Комсомольский, Типö Сиктса Иван) 
3.Кывкöртöд

Туялан удж: Миян районса гижысь – фронтовикъяс. 
Уджлöн мог: Тöдмавны Миян районса гижысь – фронтовикъяслысь война туйяссö, налысь гижöдъяссö 
Ас водзö ме сувтöдi татшöм задачаяс: 
•	Тöдмасьны гижысьяслöн олан туйöн. 
•	Бöрйыны война кад юкöн налöн олан туйысь. 
•	Аддзыны да тöдмасьны налöн гижöдъясöн. 
•	Чукöртöм юöръяс кузя вöчны кывкöртöдъяс. 
•	Аслам уджöн корны тшöтшъяясöс унджык тöдны ас район йылысь.
Актуальность: Ме чайта, талунъя кадö, 70 во Ыджыд вермöмкöд йитöдын  колö нöшта казьтыштны ас районса гижысь - фронтовикъясöс. 
Туялан методъяс: Небöгъясысь, журналъясысь, интернетысь юöръяс чукöртöм, бöрйöм – видлалöм, кывкöртöдъяс вöчöм.
Талун ми кöсйам висьталыштны ,кыдзи война лунъясö тышкасисны вöрöгкöд и гижiсны выль гижöдъяс коми писательяс . Висьталыштны , кутшöм фронтöвöй туйяс найö вуджисны и кодъяс кытчö унмовсисны нэмöвöйся унмöн. 

Коми гижысьяс дасьöсь дорйыны Рöдина.
Кор заводитчис Великöй Отечественнöй война, став сöветскöй йöз,кыдзи öти морт , кыпöдчысны лёк враглы паныд . Дерт жö , эз вермыны кольччыны мукöдъясыс и коми сöветской гижысьяс: водзмöстчысьясöн найö вöлісны и чужан мулы тайö сьöкыд здукас.Война медводдза лунъясö писательяслöн Союз,Коми Госиздат да Книгосбыт öтуввъя коллективын вöлі митинг.Выступайтысь писательяс шуисны ,мый ставныс найö дасьöсь дорйыны Родина. Митингöн примитöм решениеын вöлі пасйöма: «Ми бура гöгöрвоам Рöдина водзын ассьыным кы кутöм , и ставным сувтам народнöй ополчениеö, медым öружиеöн киын тышкасьны лёк врагкöд медбöръя вир войтöдз миян чужан му , честь да свобода вöсна». 
Уна кывбуралысь шыöдчисны йöз дорö асланыс гижöдъясöн война заводитчан медводдза лунъясö жö. Кывбуръяссö вöлi öтувтöма «Рöдина вöсна» кывбур чукöрын. Кодi петалiс 1941 –öд воын.  

«Югыд кодзув петав, петав..»
(Миян районса гижысь – фронтовикъяс).
Великöй Отечественнöй войналöн фронтъяс вылын öружиеöн киын фашистъслы паныд тышкасисны и миян Кöрткерöс районысь коми гижысьяс.Тайö Нёбдiнысь – Владимир Архипович Ширяев , Позтыкерöсысь-  Иван Васильевич м Изъюров, Бояркерöсысь - Иван Михайлович Вавилин , Сюзяибысь - Александр Григорьевич Габов / Гриш Саш /, Типöсиктысь -Иван Николаевич Габов ( Иван Комсомольский). 
  Ме нимтi найöс Эжва весьтын кодзувъясöн, сы вöсна, мый тайö  гижысьясыс Нёбдiнса Виктор моз  ыпнитiсны яр биöн да дзирдалöны, казьтыштöны ас йывсьыс.
Татшöмъяс лыдын Изъюров Иван Васильевич (Изъюр Иван). Миномётчик , рядöвöй – связист Киркченескöй полкын. И. Изъюров воюйтіс советскöй войвылын,Финляндияын да Норвегияын.Сійö сьöкыд фронтöвöй условиеясын эз дугдыв гижны.  1943 восянь гижаліс военнöй очеркъяс да висьтъяс.Печатайтчис фронтöвöй «Часовой Севера» и «Во славу Родины» газетъясын.  
Шöр геройнас сылöн очеркъясас сöветскöй солдатъяс,кодъяс асьнысö жалиттöг тышкасьöны врагкöд.
Армейскöй газетъясын вöлі йöзöдöма «Иван Тишин – санитар», «Мам», «Моряклöн трубка»  висьтъяс да мукод. 
Оз вунöдны иктса йöз и  Ширяев Владимир Архиповичöс (В, Архипов, В, Трофимов)  
Фронт вылö босьтісны 1943 – öд воö,сійö служитіс Дальнöй Востокын, морскöй погранотрядын. .Учавствуйтіс боевöй действиеясын японскöй самурайяслы паныд  11-öд Дальнöйвосточнöй фронт вылын 1945-öд  вося август  тöлысьöдз.
Владимир Ширяев морскöй флотын служитіс  7 во чöж да гортас воис  1950-öд  воö.
Миянлы лыддьысьысьяслы сійö тöдса кыдзи челядьлы гижысь. 
Коми лыддьысьысьлы нем кежлö кольö паметьö и Вавилин Иван Михайлович /Баярса Иван/  
Артиллерист Вавилин восьлалiс кузь да сьöкыд война туй Сталинградсянь Австрияöдз. Гижан сямыс фронт вылын поэтлöн эз кус, а, мöдарö, содiс. Та йылысь висьталö сэтшöмтор: буретш война воясö Иван Вавилинлысь вöлi лэдзöма «Ни öти шаг бöрö»(1942) да «Сöветскöй воин»(1944) кывбура сборникъяс. 
Кывбуръяссö поэт ысталiс фронт вывсянь, гижис найöс тышъяс костын. Фронт вылын жö  И. Вавилин лои коммунистöн. 
Пыр кутасны казьтывны найöс, кодъяс пуктiсны юрсö Ай му дорйигöн. Тайö - Габов Александр Григорьевич / Гриш Саш /  
Дзик война водзвылын коми поэзияын зэв активнöя уджалiс комсомольскöй поэт Александр Григорьевич Габов / Гриш Саш /. Война заводитчан  лунлы воча, 1941 –öд  вося лöддза-номъя  21 – öд лунö  , «Коми комсомолец» газетын  вöлi  йöзöдöма  Гриш Сашлысь кывбур, кöнi сiйö висьталö: 
«Кучкыны лада
Чорыд прикладöн,
Ёсь штыкöн бытшка, колö кö,
А ковмас кö,
Сöтышта зырйöн,
А то прöстö кулакöн.
Жугöдам врагöс,
Кöть кысь сiйö локтас».
 Регыд сiйö чöвтiс пельпом вылас салдатлысь шынель, а 1942-öд вося урасьöм тöлысь 20-öд лунö пöгибнитiс повтöмъяс лыдын. 
Сiдзжö эз во гортас Габов Иван Николаевич (Иван Комсомольский, Типö сиктса Иван)  
1941- öд воын прозаик да критик Иван Николаевич Габов (Иван Комсомольский) помалiс Фрунзе нима военно – политическöй академия. Ыстiсны сiйöс служитны Рытыввыв граница вылö.Воинскöй частьыс, кöнi комиссарöн вöлi Иван Габов, войналöн медводдза луннас син на син паныдасис фашистъяскöд. Öти бойын миналöн осколок чорыда дойдiс комиссарöс , веськалiс госпитальö Нежин карö. Тасянь сiйö гижлiс гортас öти письмö: «Кöть менö и ранитiсны, но талун дежуритi пост вылын. Коймöд сутки нин фашистскöй стервъятникъяс оз сетны миянлы некутшö покой. Гöгöр жугласьöны минаяс, бомбаяс, снарядъяс. Но эскöй, воас кад, кор немечьяслы ковмас весасьны татысь, миян сöветскöй му вылысь».
 1941-öд вося  сора тӧлысьӧ Иван Комсомольский усис Айму вӧсна Ыджыд тыш дырйи .

Кывкöртöд: 
Усьöмаяс и ловъяяс, ми пыр кутам казьтывны тiянöс! Аттьö тiянлы, мый ми эг тöдлöй Войналысь кöрсö. Аттьö тiянлы гижöдъяссьыд, кодъяс велöдöны миянöс лоны бурджыкöн, сöстöмджыкöн, радейтны Чужан мунымöс.

Öшмöс: 
1.	Ни öти шаг бöрö. – Сыктывкар: Коми Госиздат, 1942. – 27 с – Пер. загл.: Ни шагу назад. 
2.	Сoветскoй воин. – Сыктывкар: Коми кн. изд-во, 1944. – 24 с. – Пер. загл.: Советский воин.
3.	Микушев, А. Вавилинлoн творчество / А. Микушев // Войвыв кодзув. – 1955. - № 1.- Л.б. 6 - 63. – Пер. загл.: Творчество Вавилина. 
4.	Морозов, С. Коми поэзияын мир вöсна тыш сюрöс / С. Морозов // Войвыв кодзув. – 1951. - № 1. – Л.б. 59 – 61. – Пер. загл.: Тема борьбы за мир в коми поэзии.
5.	Мартынов, В. И. Литераторы земли Коми: биобиблиографический словарь – справочник. – Сыктывкар: издательство «Эском», 2000. – С. 32 
6.	[Шаманов Алексей Александрович] // Вояс пыр, би пыр: Война вылын усьöм коми гижысьяслöн висьтъяс, пасйoдъяс, кывбуръяс / Сост. С. М. Морозов. – Сыктывкар: Коми книжнoй издательство, 1985. – С. 269 – 285; 301. – Пер. загл,: 
7.	Ирина Ванеева,И кывбурöн и автоматöн. Войвыв кодзув. – 1975. №5.61-63л.б. 
8.	Владимир Ширяев // Писатели Коми АССР. – Сыктывкар: Коми кн. изд-во, 1970. – С. 232 – 235.